fi fi fi fi nds fr fi fi fi fi fi fi fi fi fi fi fi fi fi fi fi fi fi fi fi fi fi fi fi fi it fi fi fi fi fi fi ur fi fi fi fi fi fi fi fi fi fi fi fi fi fi fi fi fi fi fi fi fi fi fi de fi fi fi fi pl eo fi fi nb es pl fi fi fi fi fi fi fi fi fi fi fi fi fi fi fi fi fi fi fi fi fi en fi fi fi fi fi fi fi fi fi fi fi fi fi fi fi fi fi en fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi uk fi fi fi nl fi fi it fi fi fi
Tervetuloa yliopiston kirjastoon, uusi opiskelija! — Jyväskylän yliopiston kirjasto
Musiikin, taiteen ja kulttuurin tutkimuksen laitos
JYUniorit - Lasten ja nuorten yliopisto
uMove - Jyväskylän korkeakoululiikunta
Yliopistokauppa SOPPI ja verkkokauppa
Jyväskylän yliopiston kirjasto > Ajankohtaista > Uutiset > Tervetuloa yliopiston kirjastoon, uusi opiskelija!
Tervetuloa yliopiston kirjastoon, uusi opiskelija! https://kirjasto.jyu.fi/fi/ajankohtaista/uutiset/tervetuloa-kirjastoon https://kirjasto.jyu.fi/fi/ajankohtaista/uutiset/tervetuloa-kirjastoon/@@download/image/Lähde.jpg
Tervetuloa yliopiston kirjastoon, uusi opiskelija!
Jyväskylän yliopiston kirjasto Lähde
Kirjasto palvelee Seminaarinmäellä Lähde-rakennuksessa (Seminaarinkatu 15 B). Löydät palvelupisteemme Lähteen ylemmästä pohjakerroksesta. Palvelupisteemme on avoinna pääsääntöisesti
Voit kuitenkin käyttää kirjaston kokoelmia ja tiloja sekä lainata ja palauttaa kirjoja itsepalveluautomaateilla aina Lähteen aukioloaikoina.
Ajantasaiset aukiolo- ja palveluajat löydät nettisivultamme. Ilmoitamme poikkeuksista aukioloajoissa myös somekanavillamme.
Mistä löydän tenttikirjat, miten saan kirjastokortin?
Kun tarvitset kurssikirjaa, klikkaa itsesi JYKDOK-tietokantaan. Sieltä näet, mitä kirjoja kokoelmiimme kuuluu ja mistä ne löytyvät. Kurssikirjat, samoin kuin tieteenalakohtainen kirjallisuus, on sijoitettu Lähteen alempaan pohjakerrokseen. Henkilökuntamme opastaa sinua tarvittaessa.
Useat kurssikirjat ovat saatavissa e-kirjoina. Löydät nekin JYKDOKin kautta. Kun kirjaudut JYKDOKiin yliopiston verkkotunnuksillasi, pääset lukemaan e-kirjoja ja muuta e-aineistoa. E-kirjoja voit yleensä ladata esim. läppärille tai kännykkään. Vinkkejä e-kirjojen käyttöön saat Kirjastotuutorista.
Painettuja kirjoja voit lainata, kun olet hankkinut meille kirjastokortin. Helpointa on ottaa käyttöön mobiilikortti, joka toimii MyJYU-sovelluksessa. Lataa ensin MyJYU puhelimeesi, jonka jälkeen voit saman tien luoda itsellesi kirjastokortin. Tarkemmat ohjeet löydät nettisivultamme.
Kortin saatuasi voit tehdä varauksia lainassa oleviin kirjoihin ja uusia lainojasi.
Lähteessä on runsaasti työskentelytilaa: lukupaikkoja, työasemia ja ryhmätyötiloja. Voit varata ryhmätyötiloja Navi-sovelluksen kautta. Hiljaiset lukusalit löydät 2. ja 3. kerroksesta. Myös ylemmässä pohjakerroksessa sijaitseva Fennica-lukusali on tarkoitettu hiljaiseen työskentelyyn.
Yliopiston muista rakennuksista löydät lisää työskentelytilaa ja tietokoneita, esimerkiksi yliopiston päärakennuksessa (C) sijaitsevasta Aallon lukusalista. Lukusaliin on sijoitettu myös käsikirjakokoelma.
Seminaarinmäellä sijaitsevat Fennicum-rakennus ja Opinkiven tila 139 ovat opiskelijoiden käytettävissä päivittäin. Sisäänpääsy tapahtuu kulkukortilla. Useissa yliopiston rakennuksissa on tietokoneluokkia, joissa voit työskennellä silloin, kun tiloissa ei ole opetusta. Voit käyttää omaa läppäriäsi, sillä koko yliopiston alueella on langaton verkko.
Kirjasto tutuksi kirjastokierroksella ja verkkokurssilla
Järjestämme uusille opiskelijoille puolen tunnin kirjastoesittelyjä 22.–30.8. Tutorit varaavat ryhmälleen esittelyajan. Varmista siis omalta tutoriltasi, milloin ryhmäsi kierros järjestetään!
Moodle-oppimisympäristöstä löydät KirjastoStartti-kurssin, jonka avulla opit nopeasti perusasiat kirjaston käytöstä ja tiedonhausta. KirjastoStartti on osa laajempaa Preorientaatio uusille opiskelijoille -kurssia, jonka opiskelijat suorittavat heti opintojen alussa yhdessä tutoreiden kanssa. Voit tehdä kurssin myös itsenäisesti.
Kirjaston nettisivut löydät osoitteesta https://kirjasto.jyu.fi/. Olemme myös sosiaalisessa mediassa:
Kirjaston Facebook, Twitter ja Instagram
Yliopiston kirjasto ja tiedemuseo muodostavat yhdessä Avoimen tiedon keskuksen (Open Science Centre, OSC). Voit tutustua tarkemmin OSC:n toimintaan nettisivuillamme https://osc.jyu.fi/.
Olemme täällä sinua varten!
Ota arastelematta yhteyttä meihin, kun tarvitset apua. Olemme täällä sinua varten. Iloista ja innokasta opiskeluaikaa!
Kirjat, lehdet ja tietokannat
Avoin tiede ja tutkimuspalvelut
Tervetuloa yliopiston kirjastoon, uusi opiskelija!
PL 35 (B, Lähde)
puh. 040 805 3803 (palveluaikoina)
Seminaarinkatu 15 (B, Lähde)
Yliopiston erillislaitokset ja palvelut
Monikielisen akateemisen viestinnän keskus Movi